Kuala Balah

Kuala Balah merupakan sebuah pekan yang terletak di negeri Kelantan dalam jajahan Jeli.Mendapat nama sempena lokasinya yang terletak di pertemuan dua sungai iaitu Sungai Pergau dan Sungai Balah.Kuala Balah memperoleh nama sempena nama sungai iaitu Sungai Balah.

Lokasi 
Pekan Kuala Balah merupakan sebuah pekan yang terletak dalam daerah Kuala Balah iaitu salah satu daerah kecil dalam jajahan Jeli.Pekan ini terletak kira-kira 32 km dari Pusat Bandar Utama Jajahan Jeli iaitu Bandar Jeli.Ia juga terletak 20 km dari Pekan Dabong Kuala Krai, 145 km dari Pusat Bandar Kota Bharu, 100 km dari Pusat Bandar Kuala Krai melalui Jalan Jeli-Dabong-Sungai Sam-Kuala Krai dan 85 km dari Pusat Bandar Gua Musang melalui Jalan Jeli-Jelawang-Gua Musang.

Ia merupakan pekan yang terletak di tengah-tengah Laluan Persekutuan Malaysia 66 yang menghubungkan Bandar Jeli dan Dabong di daerah Kuala Krai, Kelantan. Jalan Persekutuan 66 adalah sebahagian daripada laluan jalan raya yang menghubungkan laluan Jeli-Gua Musang yang merupakan laluan alternatif dari Gua Musang untuk ke Kota Bharu selain Lebuhraya Kuala Krai-Gua Musang (Laluan Persekutuan Malaysia 8). Memandangkan Pekan ini kerap menjadi tempat persinggahan pengguna-pengguna yang menggunakan Laluan Persekutuan Malaysia 66 terdapat sebuah kawasan Rawat dan Rehat di kawasan Pekan Kuala Balah disediakan untuk kemudahan pengguna jalanraya.

Pekan Kuala Balah merupakan pusat tumpuan utama selain Pusat Bandar Jeli bagi penduduk dalam kawasan daerah kecil Kuala Balah.Pekan ini menjadi tumpuan kepada penduduk-penduduk dari 6 mukim yang berada dalam daerah kecil Kuala Balah.6 mukim tersebut ialah Mukim Lubok Bongor,Mukim Kubor Datu,Mukim Bukit Selar,Mukim Bukit Jering,Mukim Jerimbong dan Mukim Kuala Balah.

Dianggarkan jumlah penduduk bagi daerah Kuala Balah ialah seramai 13,700 orang penduduk.Majoriti nya penduduk berbangsa Melayu.Secara umumnya,penduduk-penduduk di daerah Kuala Balah tinggal di kampung-kampung yang padat di sepanjangLaluan Persekutuan Malaysia 66 dan juga di pinggir sungai.Memandangkan Pekan Kuala Balah menjadi tumpuan ramai,pelbagai kemudahan sentiasa dinaiktaraf oleh kerajaan mengikut keperluan semasa penduduk.Secara keseluruhannya,keadaan fizikal pekan ini sudah lengkap dengan kemudahan jalan raya yang sempurna, bekalan elektrik dan air yang semakin baik,liputan telefon talian tetap dan selular dan akses internet yang semakin baik.

Daerah Kuala Balah
Daerah Kuala Balah terdiri daripada beberapa mukim.

 Mukim Kuala Balah
 Mukim Jerimbong
 Mukim Bukit Jering
 Mukim Bukit Selar
 Mukim Kubur Datu
 Mukim Lubok Bongor

Infrastruktur 
Memandangkan pekan ini pada peringkat untuk membangun, penduduk-penduduk di sekitar pekan ini mendapat kemudahan  yang telah disediakan oleh kerajaan untuk kemudahan penduduk setempat.

Antara kemudahan yang terdapat di pekan ini ialah:
 Kawasan Rawat dan Rehat (R&R) KESEDAR Kuala Balah,
 Kawasan Lot Kedai Perniagaan Majlis Daerah Jeli (bersebelahan R&R Kesedar Kuala Balah),
 Kawasan Pasar Kuala Balah,
 Dewan Serbaguna Majlis Daerah Jeli,
 Pejabat Penggawa Daerah Kuala Balah,
 Masjid Besar Kuala Balah,
 Balai Polis Kuala Balah,
 Klinik Kesihatan(KK5) Kuala Balah
Klinik Pergigian Kuala Balah
 Pejabat Pos Kuala Balah,
 Pusat Pemulihan Dalam Komuniti (PDK),
 Pusat Aktiviti Kanak-Kanak Kuala Balah,
 Pejabat Majlis Daerah Jeli Cawangan Kuala Balah,
 Pusat Internet dan Jalur Lebar Kuala Balah(PID),
 Pejabat RISDA daerah Jeli Cawangan Kuala Balah,
 Pejabat PELADANG kawasan Kuala Balah,
 Kedai PELADANG
 Hentian Teksi.
 Pusat Telekom Malaysia (TM) cawangan Kuala Balah,
 Pejabat Jabatan Perhutanan Kelantan cawangan Kuala Balah,
 Stesen Penguatkuasa Jabatan Pengangkutan Jalan (JPJ) Kuala Balah,
Syarikat Kurier J&T EXPRESS
(KTN703)
Mesin ATM Bank Muamalat
 Skynet kurier
CITYLink
Ninja Van
Shoppe Express
 Pos Laju kurier
Pasaraya Eco Mart Kuala Balah
Pusat Servis/Towing Kereta Kuala Balah Auto Sdn Bhd
KakSoh Hardware Sdn Bhd
Sekolah Kebangsaan Kuala Balah,
Sekolah Menengah Kebangsaan Kuala Balah.

Kawasan Perkelahan dan Rekreasi

Sungai Balah
Lata Chenal

Perancangan masa hadapan 
Pekan Kuala Balah merupakan kawasan yang berpotensi untuk dimajukan pada masa akan datang. Keadaan geografinya yang strategik iatu di pertengahan laluan utama Jeli-Gua Musang akan lebih membuka peluang ekonomi kepada penduduk setempat di daerah Kuala Balah.Para Penduduk semestinya mengharapkan kawasan pekan ini lebih membangun di masa akan datang melalui kemasukan projek-projek pemangkin ekonomi di kawasan pekan ini.

CADANGAN MENAIKTARAF KEMUDAHAN DI PEKAN KUALA BALAH

1.Membina perhentian bas ekpress/bas henti-henti/teksi untuk kemudahan pengangkutan awam yang lebih baik di Pekan Kuala Balah.
Beberapa Syarikat Bas Ekpres telah melancarkan servis perkhidmatan bas ekpress laluan Jeli-Kuala Lumpur melalui Jalan Jeli-Kuala Lumpur dan menyenaraikan Kuala Balah sebagai salah satu pick up point/drop point penumpang yang ingin ke Kuala Lumpur atau sebaliknya.

2.Mewujudkan sebuah stesen minyak untuk kemudahan penduduk tempatan dan pengguna jalan raya Jeli-Gua Musang.Sedikit masa lagi,laluan Jeli-Gua Musang akan menjadi laluan penting ke Kuala Lumpur dan merupakan Jalan Pintas "By Pass" yang menghubungkan laluan Persekutuan 4 dan Laluan Persekutuan 8.

3.Membina sekurang-kurangya sebuah balai bomba bantuan di Pekan Kuala Balah untuk menjaga keselamatan penduduk penduduk di Kuala Balah dan kawasan berhampiran.

Rujukan

http://kualabalah.pid.net.my/article.cfm?id=12

Petempatan di Kelantan